**ՀԻՄՆԱՎՈՐՈՒՄ**

**«ԱՆԿԱԽ ՊԵՏՈՒԹՅՈՒՆՆԵՐԻ ՀԱՄԱԳՈՐԾԱԿՑՈՒԹՅԱՆ ՄԱՍՆԱԿԻՑ ՊԵՏՈՒԹՅՈՒՆՆԵՐԻ՝ ՀԱՆՑԱՎՈՐ ՃԱՆԱՊԱՐՀՈՎ ՍՏԱՑՎԱԾ ՄԻՋՈՑՆԵՐԻ ՕՐԻՆԱԿԱՆԱՑՄԱՆ (ԼՎԱՑՄԱՆ), ԱՀԱԲԵԿՉՈՒԹՅԱՆ ՖԻՆԱՆՍԱՎՈՐՄԱՆ և ԶԱՆԳՎԱԾԱՅԻՆ ՈՉՆՉԱՑՄԱՆ ԶԵՆՔԻ ՏԱՐԱԾՄԱՆ ՖԻՆԱՆՍԱՎՈՐՄԱՆ ԴԵՄ ՊԱՅՔԱՐԻ ՄԱՍԻՆ ՊԱՅՄԱՆԱԳՐԻ ՆԱԽԱԳԾԻ ՍՏՈՐԱԳՐՄԱՆ**

«Անկախ պետությունների համագործակցության մասնակից պետությունների՝ հանցավոր ճանապարհով ստացված միջոցների օրինականացման (լվացման), ահաբեկչության ֆինանսավորման և զանգվածային ոչնչացման զենքի տարածման ֆինանսավորման դեմ պայքարի մասին պայմանագրի նախագծի (այսուհետ՝ Պայմանագրի նախագիծ) մշակման աշխատանքները մեկնարկել են 2015թ.՝ Անկախ պետությունների համագործակցության անդամ պետությունների ֆինանսական հետախուզության մարմինների ղեկավարների խորհրդի նախաձեռնությամբ:

Պայմանագիրը կազմվել է «ԱՊՀ մասնակից պետությունների՝ հանցավոր ճանապարհով ատացված եկամուտների օրինականացման (լվացման) և ահաբեկչության ֆինանսավորման դեմ պայքարի մասին» 2007թ. հոկտեմբերի 5-ի պայմանագրի հիման վրա՝ նպատակ ունենալով ապահովել փողերի լվացման, ահաբեկչության ֆինանսավորման և զանգվածային ոչնչացման զենքի տարածման ֆինանսավորման դեմ պայքարի ոլորտում Ֆինանսական միջոցառումների հատուկ հանձնախմբի (ՖԱԹՖ) 2012թ. վերանայված միջազգային ստանդարտներին համապատասխանող իրավապայմանագրային բազայի գործողությունը:

Ելնելով վերոգրյալից՝ Պայմանագրի նախագծի ստորագրումը համարում ենք նպատակահարմար: